Virustorjuntaohjelmat

Virustorjuntaohjelmat ovat nykyään välttämättömiä kaikissa nettiyhteydellä varustetuissa tietokoneissa. Virustorjuntaohjelmat estävät virusten tarttumisen tietokoneelle. 

Virustorjunta käsittää sellaisia tietokoneohjelmia, joilla etsitään ja tuhotaan tietokoneessa olevia haitallisia ohjelmia tai tiedostoja. Virustorjunnan tehtäviin kuuluu tietokoneen puhdistamisen lisäksi estää virustartunnan leviäminen muille tietokoneille.

Tunnettuja virustorjuntaohjelmistojen valmistajia ovat mm. Symantec, F-Secure, Panda, Kaspersky, McAfee ja Norman. 

Ilmainen virustorjunta on hyvä vaihtoehto kotikoneelle. 

Ilmaisia virustorjuntaohjelmistoja yksityiskäyttöön ovat mm. AVG Free, Avast, AntiVir, Comodo ja Microsoft Security Essentials. 

Muista päivittää virustorjuntaohjelma säännöllisesti, jos se ei sitä automaattisesti tee!


Palomuuri

Palomuuri on ohjelmisto tai laite, joka auttaa suojaamaan tietokonetta internetissä uhkaavilta luvattomilta käyttäjiltä, viruksilta ja madoilta. 

Palomuuri- ja virustorjuntaohjelmistot on otettava käyttöön ennen internetyhteyden muodostamista. Jos tietokonetta ei ole suojattu, kun internetyhteys muodostetaan, luvattomat käyttäjät saattavat saada käyttöönsä tietokoneessa olevia henkilökohtaisia tietoja. He voivat asentaa tietokoneeseen ohjelmistokoodia, joka tuhoaa tiedostoja tai aiheuttaa toimintahäiriöitä. Palomuuri auttaa myös suojaamaan tietokonetta haitalliselta internet-tietoliikenteeltä.

Windowsin oma palomuuri sisältyy Windows XP SP2 Home Edition – käyttöjärjestelmästä uudempiin versioihin.

Käytä vain yhtä palomuuria! Päällekkäiset palomuurit voivat sotkea toistensa toiminnan!
